Afarak Group

Afarak Group SE (vuoteen 2013 Ruukki Group Oyj ) on suomalainen yritys, joka on erikoistunut kaivos- ja mineraalien jalostamiseen. Mineraaliliiketoiminnot sijaitsevat Maltalla, Turkissa, Etelä-Afrikassa ja Saksassa. Afarak Group on noteerattu Nasdaq OMX Helsingissä (AFAGR) ja Lontoon pörssissä (AFRK) vuodesta 2010 alkaen. Yhtiön GICS -toimialaluokitus on Muu metalliteollisuus ja kaivostoiminta. Yhtiö on aikaisemmin tunnettu nimillä Ruukki Group, A Company Finland ja Balansor.

Afarakin pääomistaja on kroatialainen sijoittaja Danko Končar eräiden yhtiöiden kautta. Končarin vaimon Jelena Manojlovic on Afarakin hallituksen puheenjohtaja.

Yhtiön toimitusjohtajana on toiminut joulukuusta 2016 lähtien Guy Konsbruck. Häntä edelsivät Alistair Ruiters, Danko Končar, Thomas Hoyer  Yle Uutiset, 4.5.2011 vuosina 2011-2012 ja vuosina 2008-2010 Alwyn Smith, joka siirtyi johtajaksi Kermas Limitediin.

Liiketoiminnot
Afarak Groupin mineraaliliiketoimintaan kuuluu kaivos-, rikastus- ja sulattotoimintaa Etelä-Afrikassa, Maltalla, Saksassa ja Turkissa. Konserni valmistaa monipuolisia terästeollisuuden raaka-aineina käytettäviä metalliseoksia, kuten matalan hiilipitoisuuden erikoisferrokromituotteita, ferrokromia (FeCr), piimangaania (SiMn) sekä ruostumattoman teräksen valmistuksessa käytettävää kromi-nikkelirautametalliseosta. Tuotteita ostavat mm. ilmailu- ja autoteollisuus. 
pienoiskuva|Kuva Ferrokromista
pienoiskuva|Kuvia Ferrokromista.
pienoiskuva|Kuva piimangaanista.

Liiketoiminnan tuotemarkkinat
Afarak Group toimii seuraavilla kansainvälisillä tuotemarkkinoilla aktiivisesti:
Kromimalmi ja -rikaste: Siitä voidaan erottaa kolmea tyyppiä, riippuen aineellisista ominaisuuksista, jotka vaikuttavat sulaton tuottavuuteen: hienojakoinen malmi, karkeajakoinen malmi ja kromiittirikaste. 
Ferrokromi: luokitellaan hiilipitoisuuden mukaan, mikä määrittelee parhaiten soveltuvan loppukäytön.
Piimangaani: rautametalliseos, jossa on korkea mangaani- ja piipitoisuus
Kromi-nikkeli-rautametalliseos: käytetään teräksen ja ruostumattoman teräksen valmistuksessa

Historiaa
Balansor-konsernissa työskenteli 24 henkilöä vuonna 1999. Konserniin kuuluivat tuolloin Kannake Oy ja Toimex Oy. Balansor oli Panostajan tytäryhtiö tammikuuhun 2000 asti. Tuolloin Panostaja myi omistuksensa. Yhtiön nimeksi muutettiin A Company Finland Oyj ja toiminta suunnattiin uudelleen. A Company oli kehitysyhtiö, joka vuoden 2000 lopulla omisti osuuksia 12 yhtiöstä.

A Company osti Ruukki Groupin vuonna 2003 ja vaihtoi nimensä Ruukki Group Oyj:ksi.

Liikemies Danko Končar tuli yhtiön pääomistajaksi vuonna 2008. Tuolloin yhtiö hankki myös kaivostoimintoja.

Sahaliiketoiminnan myynnin jälkeen yhtiö keskittyi puunjalostusliiketoimintojen divestointien jälkeen kaivos- ja mineraaliliiketoimintaan; rautametalleihin eteläisessä Afrikassa ja erikoismetalleihin Euroopassa.

Kesäkuussa 2011 Ruukki Group sahaliiketoiminnan myynti toteutui. Yhtiö myi 51 prosentin osuutensa Junnikkala Oy:n vähemmistöosakkaille. Kauppahinta oli 6 miljoonaa euroa.

Tammikuussa 2011 Ruukki Group myi Capmanille puunjalostusliiketoimintaan kuuluvan Oulussa toimivan Pohjolan Design-Talo Oy:n koko osakekannan yli 40 miljoonan myyntivoitolla.

Yritys on tehnyt marraskuussa 2010 Chromex Mining PLC:stä ostotarjouksen.

Ruukki Group Oyj:n nimeksi vaihdettiin Afarak Group Oyj heinäkuussa 2013.

Afarak Group Oyj muuttui julkisesta osakeyhtiöstä eurooppayhtiöksi syyskuussa 2022. Yhtiön uudeksi nimeksi tuli Afarak Group SE.

Afarak Group on tehnyt useita kymmeniä yritysjärjestelyitä vaihtaessaan liiketoimintasuunnitelmaansa tasaisin väliajoin. Vuonna 2003 yritys toimi ICT-toimialalla, jonka jälkeen siirtyi monitoimialan yritykseksi vuoteen 2006 asti. Vuonna 2007 Ruukki Group keskittyi puunjalostukseen ja edelleen 2008 mineraaleihin ja puunjalostukseen.

 Kemijärven tehtaan ostoyritys 
Ruukki Group tarjoutui ostamaan Stora Enson Kemijärven tehtaan 20.12.2007 sellun ja bioenergian tuotantoon. Yhtiö suunnitteli samanaikaisesti vuonna 2007 tehdasta Venäjälle Kostromaan.Ruukki Group tarjoutui ostamaan Kemijärven tehtaan, Stora Enso pitää kiinni sellunteon lopetuksesta, Helsingin Sanomat 21.12.2007 Stora Enso hylkäsi Ruukin tarjouksen 21.12.2007. Toimitusjohtaja Jouko Karvinen arvosteli ostotarjouksen julkaisua.

 Ruukin nimikiista Rautaruukin kanssa 
Ruukki Group nosti kanteen Rautaruukkia vastaan 2010 liittyen Ruukki-markkinointinimen käyttöönottoon. Ruukki Groupin toiminta alkoi Ruukin kunnassa, jonka alue on nykyään osa Siikajokea. Ruukki-tunnus otettiin ensimmäisen kerran käyttöön 1933, kun Ruukin Eristeteollisuus, myöhempi Ruukki Group aloitti toimintansa. Rautaruukki ilmoitti käyttäneensä Ruukki-nimeä 1970-luvulta lähtien useissa erikoistuotteissaan. Pitkien oikeustoimien jälkeen Ruukki Group ja Rautaruukki sopivat nimikiistansa huhtikuussa 2013 ja Ruukki Group vaihtoi nimensä kuuden kuukauden sisällä.

 Pörssihistoria 
Yhtiön osake oli listattu Helsingin pörssin meklarilistalla vuosina 1990–1998 ja I-listalla vuosina 1998–2006. Päälistalla se on ollut vuodesta 2006.

Vastuullisuus
Yritys harjoittaa luonnonvarojen teollista tuotantoa ja jalostamista ottamalla huomioon vastuullisuuden ja eettisyyden periaatteet toiminnassaan. Mineraaliliiketoiminnassaan yritys on keskittynyt sivukivivarantojen kierrättämiseen, jotka ovat syntyneet aiempien vuosien kaivostoiminnasta. Hyödyntämällä näitä kiviainesvarantoja, voidaan maanalaista kaivostoimintaa hyvin pitkälti välttää ja näin tuotanto perustuu uusioraaka-aineisiin.

 Katso myös 
 Luettelo Helsingin pörssissä noteeratuista yhtiöistä

 Lähteet 

Aiheesta muualla
 Afarak Group 

Luokka:Suomalaiset pörssiyhtiöt
Luokka:Suomalaiset metalliteollisuusyhtiöt